Nfaq n Urumi (s tafrensist : La révolte d’El Mokrani, neɣ L’insurrection d’El Hadj Mohand Aït Mokrane, neɣ L'insurrection de la Grande Kabylie neɣ daɣen L'insurrection Kabyle de 1871), d ṭrad mgal iṛumiyen (Fransa) deg Tamurt n Leqbayel d Lezzayer, tebda deg 16 meɣres 1871, d aqerru-ines Ccix Lmuqqrani akked gma-s Bumeẓrag. Ccix Aḥeddad (aqerru n Ṭariqa tareḥmanit n Sedduq) yekcem ɣer ṭrad ardeqqal, deg 8 yebrir 1871. Ugar n 250 n tiqbilin ttekkin deg ṭrad agi, i tettwaḥseb seg taxatart akk tagrawla mgal iṛumiyen deg Lezzayer seg 1830. Aḥric n tarakalt Ṭṭṛad agi, teḍra-d seg Lezzayer (tamanaɣt) armi Tilist n Tunes, i seg Ilel Agrakal armi Taneẓruft. Seg tazwara deg aṭas n temdinin n Tamurt n Leqbayel : Tizi Wezzu, Fort-National (Larebɛa Nat Yiraten), Draɛ Lmizan, Delles, Bgayet, Lburǧ n Yimnayen d Palestro (Lexḍareyya), ardeqqal deg Mettijet, Cercal, Tabatent, Tuggurt d Wergla daɣen. Ineḍruyen 15 meɣres 1871 : Muḥend At-Meqqran yesskreḍ ṭrad.16 meɣres 1871 : Isardasen n Muḥend At-Meqqran ẓedmen ɣef Burǧ Buɛririǧ, deg ayen gma-s Bumeẓrag d mmi-s n εemmi-s Ɛli-Burnnan ẓedmen ɣef Burǧ Uxriṣ deg temnaḍt n Iwanuɣen. 19 meɣres 1871 : Bumeẓrag d isardasen-is ẓedmen ɣef At Menṣur. 8 yebrir 1871 : Ccix Aḥeddad yekcem ɣer ṭrad. 18 yebrir 1871 : Uẓdam n Tizi Wezzu. 19 yebrir 1871 : Uẓdam n Delles. 20 yebrir 1871 : Uẓdam n Palestro, deg ayen Muḥand Ǧɛadi yeẓdem ɣef Draɛ Lmizan. 2 mayyu 1871 : Muḥend At-Meqqran d isardasen-is ẓedmen ɣer Burǧ Ḥamza (Tubiret). 5 mayyu 1871 : Muḥend At-Meqqran yemmut deg Suflat, gma-s Bumeẓrag ikemmel ṭrad. 7 mayyu 1871 : Ɛziz mmi-s n Ccix Aḥeddad yeẓdem ɣef Tazzemalt n Ɛin Ɛebbasa. 29 mayyu 1871 : Ɛziz yeẓdem ɣef Ǧiǧel. 7 yunyu 1871 : Ɛziz yeẓdem ɣef Ǧiǧel. 9 yunyu 1871 : Ɛziz yeẓdem ɣef Ǧiǧel. 20 yunyu : Lḥusin Crif yeẓdem ɣef Reǧǧaṣ. 30 yunyu 1871 : Ɛziz mmi-s n Ccix Aḥeddad yekna. 13 yulyu 1871 : Ccix Aḥeddad yeǧǧa ṭrad. 21 yulyu 1871 : Lḥusin Crif yekna. Ɣuct 1871 : Ifukk ṭṭṛad deg temnaḍt n At Mnaṣer (Cercal). Ctember 1871 : Ifukk ṭṭṛad deg tiqbilin n Babuṛ. 8 tuber 1871 : Bumeẓrag ixesseṛ Tazzemalt-is deg amennuɣ n ''Aẓekka n Slugi'' ɣer yiri n Timidelt n At Ḥemmad. 20 yennayer 1872 : Bumeẓrag yettwaṭṭef deg Taneẓruft. 29 yebrir 1873 : Ccix Aḥeddad yemmut deg lḥebs n Qsenṭina. == Tazmilt ==